Det blev en succesrig dag for de nordjyske håndboldhold i landets bedste herreliga. Mors/Thy Håndbold vandt 24-22 på udebane over SønderjyskE - holdets topscorer blev Jesper Meinby Pedersen med otte mål. Med sejren indtager Jan Paulsens-tropper en 10. plads i ligaen. Også Aalborg Håndbold vandt på udebane. De fik en flot sejr med hjem fra Holstebro, hvor de slog Team Tvis Holstebro med 24-23. Sejren blev endnu mere bemærkelsesværdig efter, at Aalborg Håndbold med tyve minutter igen var bagud med 12-21. Men Jesper Jensen og Co. fik flot vendt et truende nederlag til sejr. 38 sekunder før tid scorede Emil Berggren det afgørende mål, der sikrede gæsterne sejren. Martin Larsen, Christian Jensen, Simon Hald og Emil Berggreen blev hver noteret for fire mål. Med sejren ligger Aalborg Håndbold på en flot andenplads, seks point efter KIF Kolding København.
Både Mors/Thy Håndbold og Aalborg Håndbold vandt dagens kampe i Håndboldligaen. Især Aalborg Håndbolds-sejr var bemærkelsesværdig.